Veľká Fatra

**Veľká Fatra** (også kalt **Store Fatra**) er en fjellkjede i Vest-Karpatene i Slovakia. Veľká Fatra ligger sørvest for de mer kjente Malá Fatra-fjellene, og er, til tross for navnet, lavere enn dem og mindre utbygd for turisme.

## Geologi
I det geomorfologiske system er Veľká Fatra en del av det såkalte Fatra-Tatra-området. Fjellene ligger ved byene Ružomberok, Harmanec, Turčianske Teplice og Martin. Turiecbekkenet og Malá Fatra ligger nordvest for fjellkjeden og Lave Tatra øst for den. Fjellene kan deles inn i sju deler: *Šípska Fatra, Šiprúň, Lysec, Hôľna Fatra, Revúcke podolie, Zvolen og Bralná Fatra*.

Det høyeste fjellet er Ostredok på 1&nbsp;592 moh. Andre topper av betydning i den høyeste delen, *Hôľna Fatra*, er Krížna på 1&nbsp;574,3 m og Ploská på 1&nbsp;532,1 m, hvor hovedryggen deler seg i to. Den vestlige Turiecryggen (*Turčiansky hrebeň*) inkluderer f.eks. Borišov på 1&nbsp;509,5 m. Den østlige Liptovryggen (*Liptovský hrebeň*) omfatter eksempelvis Rakytov (1&nbsp;567 moh). I *Bralná Fatra* er Tlstá (1&nbsp;373,3 moh) og Ostrá (1&nbsp;247 moh) høye topper. *Zvolen*-massivet (1&nbsp;402,5 moh) forbinder Veľká Fatra med Lave Tatra. Et av de største skistedene i Slovakia, Skipark Ružomberok og Donovaly, ligger nedenfor den. Det finnes flere andre turist- og skisteder i fjellene.

En betydelig del av fjellkjeden er bygd opp av ulike bergarter fra mesozoikum. Den sentrale delen og hovedryggen består av skifer og fjelltoppene her har en avrundet form. Den sørlige og sørvestlige delen består av kalkstein og dolomitt som har dannet skrenter og stup. Fjellkammene er vanligvis delt av canyon-lignede daler. De viktigste av disse er Gaderdalen (*Gaderská dolina*) og Blatnicadalen (*Blatnická dolina*). Den lengste dalen er *Ľubochnianska dolina* på 25 kilometer. Det finnes mange karstformasjoner i det sørlige området, og grotten *Harmanecká jaskyňa* er en av de mest kjente i Slovakia. 

## Natur
Nesten 90% av området er dekket av bøke- og edelgranskog. Noen steder er disse erstattet av gran-plantasjer og noe furu. Harmanec-området har den tetteste forekomsten av barlind i Europa. Den opprinnelige tregrensen ble senket under den valakiske koloniseringen, og som et resultat av det finnes det mange områder i høyden hvor krøtter beiter om sommeren.

Mesteparten av området er satt under beskyttelse siden 1973 (Veľká Fatra landskapsvernområde), og de mest verdifulle delene er innlemmet i Veľká Fatra nasjonalpark (opprettet 2002). Ruinene av borgene *Blatnický hrad* og *Sklabinský hrad* finnes i området. I tillegg finnes landsbyene Vlkolínec (Verdensarven), Liptovské Revúce, Ľubochňa og spabyen Turčianske Teplice her.

## Utsiktspunkt
* Rakytov (1 567 m)
* Krížna (1 574 m) - den beste utsikt over de sørlige fjellene - Kremnické vrchy, Poľana, Vtáčnik
* Tlstá (1 208 m) - utsikt over Turiecbekkenet


Gaderská dolina, Greater Fatra (SVK) - from Blatnica castle ruin.jpg|Gaderdalen
Borišov,_Veľká_Fatra_(SVK)_-_view_from_Kračkov.jpg|Borišov
Ploská, Veľká Fatra (SVK) - view from under Kýšky.jpg|Ploská
Kabínková lanovka Malinô - Brdo.jpg|Vintersportstedet Malinné (Skipark Ružomberok)
Rakytov, Veľká Fatra (SVK) - southern side.jpg|Rakytov
Cierny kamen.jpg|Čierny kameň


## Referanser


## Eksterne lenker
*